**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«——» ------------------- 2020 Թ. N\_\_-Ա**

**«ԵՐԵՎԱՆՅԱՆ ԿՐԿԵՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԿԱՏՄԱՄԲ ՀԱՇՎԱՐԿՎԱԾ ՏՈՒՅԺԸ ՆԵՐԵԼՈՒ ԵՎ ՆԵՐԴՐՈՒՄՆԵՐԻ ՆՈՐ ԾԱՎԱԼԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 431-րդ հոդվածը՝ Հայաստանի Հանրապետության կառավարությունը **ո ր ո շ ու մ է.**

1. «Երևանյան կրկես» սահմանափակ պատասխանատվությամբ ընկերությանը(այսուհետ՝ Ընկերություն) ներել պայմանագրով ստանձնած ներդրումների չկատարման արդյունքում հաշվարկված 7.200.000 (յոթ միլիոն երկու հարյուր հազար) ՀՀ դրամ տույժերի գծով պարտավորությունները:
2. Սահմանել, որ Ընկերությունը պարտավորվում է.

2.1) ամբողջությամբ ավարտել շենքի շինարարական աշխատանքները 2021 թվականի դեկտեմբերի 31-ին, որի դրությամբ կատարված ներդրումների ընդհանուր ծավալը պետք է կազմի 6.000.000.000 (վեց միլիարդ) ՀՀ դրամ գումար։

2.2) շինարարական աշխատանքների ավարտից հետո, մեկ տարվա ընթացքում կնքել աշխատանքային պայմանագրեր թվով 30 աշխատակիցների հետ՝ այն կնքելու պահին «Նվազագույն ամսական աշխատավարձի մասին» օրենքով սահմանված նվազագույն աշխատավարձի չափով։

3. Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում Ընկերության հետ կնքել սույն որոշումից բխող համապատասխան համաձայնագիր՝ սահմանելով, որ համաձայնագրի նոտարական վավերացման և պետական գրանցման հետ կապված ծախսերը ենթակա են իրականացման Ընկերության միջոցների հաշվին։

**ՏԵՂԵԿԱՆՔ**

**«ԵՐԵՎԱՆՅԱՆ ԿՐԿԵՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԿԱՏՄԱՄԲ ՀԱՇՎԱՐԿՎԱԾ ՏՈՒՅԺԸ ՆԵՐԵԼՈՒ ԵՎ ՆԵՐԴՐՈՒՄՆԵՐԻ ՆՈՐ ԾԱՎԱԼԸ ՀԱՍՏԱՏԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

07.03.2019թ. Պետական գույքի կառավարման կոմիտե է դիմել «Երևանյան կրկես» ՍՊԸ-ի տնօրենը՝ տեղեկացնելով, որ ընկերությունը 14.02.2006թ. կնքված թիվ 365-Օ պայմանագրի համաձայն պետք է կատարեր 650 000 000 ՀՀ դրամի չափով ներդրումներ մինչև 31.12.2015թ. և ներդրումների ավարտից հետո, մեկ տարվա ընթացքում, առնվազն մեկ տարի ժամկետով, առնվազն 50 000 ՀՀ դրամ նվազագույն աշխատավարձով աշխատանքային պայմանագիր կնքեր 30 աշխատողների հետ։

Ընկերության տնօրենը գրությամբ տեղեկացրել է նաև, որ նշված պայմանագրով ստանձնած պարտավորություններն ընկերության կողմից սահմանված ժամկետում արդեն իսկ կատարվել են և շարունակվում են կատարվել, 31.12.2018թ. դրությամբ ընկերության կողմից արդեն իսկ կատարվել է մոտ 3,0 մլրդ դրամի ներդրում, և հաշվի առնելով, որ ընկերության կողմից դեռևս չի ավարտվել շինարարական աշխատանքները ընկերությունը չի կարողացել ապահովել ստանձնած աշխատանքային պայմանագրերի կնքումը։

«Երևանյան կրկես» ՍՊԸ-ի տնօրենը գրությամբ խնդրել է նաև հաշվի առնել ընկերության կողմից արդեն իսկ իրականացված ներդրումների ծավալը, ինչպես նաև այն, որ ընկերությունը մինչև շինարարական աշխատանքների ավարտը նախատեսում է իրականացնել ևս 3,0 մլրդ դրամի ներդրում և իրկանացվող շինարարական աշխատանքների ավարտ սահմանել մինչև 31.12.2021թ.՝ միաժամանակ սահմանելով նաև, որ ընկերությունը նշված ժամկետից հետո առնվազն մեկ տարի ժամկետով, առնվազն 50 000 ՀՀ դրամ նվազագույն աշխատավարձով աշխատանքային պայմանագիր կնքեր 30 աշխատողների հետ։

Քննարկումների արդյունքում «Երևանյան կրկես» ՍՊԸ-ն 28.03.2019թ. կրկին գրությամբ դիմել է Պետական գույքի կառավարման կոմիտե՝ խնդրելով ներել աշխատանքային պայմանագրերի չկնքման արդյունքում ընկերության նկատմամբ հաշվարկված 7.2 մլն դրամի չափով տուգանքը, միաժամանակ պարտավորվելով ընկերության հետ 14.02.2006թ. կնքված թիվ 365-Օ պայմանագրի համաձայն ստանձնած 650,0 մլն դրամի ներդրումների փոխարեն մինչև 31.12.2021թ իրականացնել 6.0 մլրդ ՀՀ դրամի չափով ներդրումներ, որից հետո միայն պարտավորվելով մեկ տարվա ընթացքում, առնվազն մեկ տարի ժամկետով, առնվազն 50 000 ՀՀ դրամ նվազագույն աշխատավարձով աշխատանքային պայմանագիր կնքել 30 աշխատողների հետ։

05.03.2020թ. Պետականի գույքի կառավարման կոմիտեի նախագահի N58-Ա հրամանով ստեղծվել է աշխատանքային խումբ, քննարկվել է բարձրացված խնդրի վերաբերյալ, ինչպես նաև դրա վերաբերյալ ՀՀ արդարադատության և ՀՀ ֆինանսների նախարարության կողմից ներկայացված դիրքորոշումները և որոշում է կայացվել ՀՀ օրենսդրությամբ սահմանված կարգով շրջանառության մեջ դնել ՀՀ կառավարության համապատասխան որոշման նախագիծ, որի համաձայն կներվի «Երևանյան կրկես» ՍՊԸ-ի պայմանագրով ստանձնած ներդրումների չկատարման արդյունքում հաշվարկված 7.2 մլն ՀՀ դրամ տուգանքի գումարը՝ պայմանով, որ ընկերությունը պարտավորվում է ամբողջությամբ ավարտել շենքի շինարարական աշխատանքները 31.12.2021թ., որի դրությամբ կատարված ներդրումների ընդհանուր ծավալը պետք է կազմի 6.0 մլրդ ՀՀ դրամ գումար, որից հետո մեկ տարվա ընթացքում կնքել աշխատանքային պայմանագրեր թվով 30 աշխատակիցների հետ՝ այն կնքելու պահին «Նվազագույն ամսական աշխատավարձի մասին» ՀՀ օրենքով սահմանված նվազագույն աշխատավարձի չափով։

**ՏԵՂԵԿԱՆՔ**

**«ԵՐԵՎԱՆՅԱՆ ԿՐԿԵՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԿԱՏՄԱՄԲ ՀԱՇՎԱՐԿՎԱԾ ՏՈՒՅԺԸ ՆԵՐԵԼՈՒ ԵՎ ՆԵՐԴՐՈՒՄՆԵՐԻ ՆՈՐ ԾԱՎԱԼԸ ՀԱՍՏԱՏԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Երևանյան կրկես» սահմանափակ պատասխանատվությամբ ընկերության նկատմամբ հաշվարկված տույժը ներելու և ներդրումների նոր ծավալը հաստատելու մասին» ՀՀ կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում:

**ՏԵՂԵԿԱՆՔ**

**«ԵՐԵՎԱՆՅԱՆ ԿՐԿԵՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԿԱՏՄԱՄԲ ՀԱՇՎԱՐԿՎԱԾ ՏՈՒՅԺԸ ՆԵՐԵԼՈՒ ԵՎ ՆԵՐԴՐՈՒՄՆԵՐԻ ՆՈՐ ԾԱՎԱԼԸ ՀԱՍՏԱՏԵԼՈՒ ՄԱՍԻՆ**

**ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Երևանյան կրկես» սահմանափակ պատասխանատվությամբ ընկերության նկատմամբ հաշվարկված տույժը ներելու և ներդրումների նոր ծավալը հաստատելու մասին» ՀՀ կառավարության որոշման նախագծի ընդունման արդյունքում Հայաստանի Հանրապետության պետական բյուջեու չի մուտքագրվի 7.2 մլն դրամ հաշվարկված տուգանքը, սակայն ընկերության կողմից իրականացվող լրացուցիչ 5.35 մլրդ ներդրման արդյունքում Հայաստանի Հանրապետության պետական բյուջե կմուտքագրվեն ուղղակի և անուղղակի հարկեր:

**ՏԵՂԵԿԱՆՔ**

**«ԵՐԵՎԱՆՅԱՆ ԿՐԿԵՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԿԱՏՄԱՄԲ ՀԱՇՎԱՐԿՎԱԾ ՏՈՒՅԺԸ ՆԵՐԵԼՈՒ ԵՎ ՆԵՐԴՐՈՒՄՆԵՐԻ ՆՈՐ ԾԱՎԱԼԸ ՀԱՍՏԱՏԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ**

ՀՀ քաղաքացիական օրենսգիրք։

**«ԵՐԵՎԱՆՅԱՆ ԿՐԿԵՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԿԱՏՄԱՄԲ ՀԱՇՎԱՐԿՎԱԾ ՏՈՒՅԺԸ ՆԵՐԵԼՈՒ ԵՎ ՆԵՐԴՐՈՒՄՆԵՐԻ ՆՈՐ ԾԱՎԱԼԸ ՀԱՍՏԱՏԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |
| --- | --- | --- | --- |
| **Առարկության, առաջարկության հեղինակը,**  **գրության ստացման ամսաթիվը, գրության համարը** | **Առարկության.առաջարկության բովանդակությունը** | **Եզրակա-**  **ցություն** | **Կատարված**  **փոփոխությունները** |
| 1 | **2** | **3** | 4 |
| ՀՀ ֆինանսների նախարարություն  25.06.2020թ.  01/11-1/9397-2020 | ՀՀ ֆինանսների նախարարությունն ուսումնասիրել է ««ԵՐԵՎԱՆՅԱՆ ԿՐԿԵՍ» սահմանափակ պատասխանատվությամբ ընկերության տուգանքը ներելու մասին» Հայաստանի Հանրապետության կառավարության որոշման նախագիծը և հիմք ընդունելով ՀՀ քաղաքացիական օրենսգրքի 431-րդ հոդվածը՝ հայտնում է, որ անհրաժեշտ է Նախագծի վերնագրում «տուգանքը ներելու» արտահայտությունը փոխարինել «պարտքը ներելու» արտահայտությամբ, իսկ 1-ին կետը խմբագրել այն համատեքստում, որպեսզի սահմանվի, որ տույժերի գծով պարտավորություններն են ներվում` պարտքը ներելու միջոցով:  Միաժամանակ, Նախագծի 3-րդ կետով նախատեսվում է, որ Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահը՝ որոշումն ուժի մեջ մտնելուց հետո մեկամսյա ժամկետում Ընկերության հետ կնքելու է որոշումից բխող համապատասխան համաձայնագիր։ Այս կապակցությամբ առաջարկում ենք Նախագծով սահմանել, որ նշված համաձայնագրի նոտարական վավերացման և պետական գրանցման հետ կապված ծախսեր առաջանալու դեպքում, դրանք կատարվելու են Ընկերության միջոցների հաշվին: | 1.Ընդունվել է։  2. Ընդունվել է։ | 1. Նախագծի վերնագիրը և 1-ին կետը խմբագրվել են։  2. Նախագծի 3-րդ կետում կատարվել է համապատասխան լրացում։ |
| ՀՀ արդարադա-տության նախարարություն  24.07.2020թ.  01//16254-2020 | Ներկայացված ««Երևանյան կրկես» սահմանափակ պատասխանատվությամբ ընկերության պարտքը ներելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հարկ ենք համարում ներկայացնել հետևյալ դիտարկումներն ու առաջարկությունները.  1/ Հիմք ընդունելով «Նորմատիվ իրավական ակտերի մասին» օրենքի 21-րդ հոդվածի 5-րդ մասում ամրագրված պահանջները՝ առաջարկում ենք Նախագծում «Թվական» բառը գրել ամբողջությամբ:  2/ Հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 1-ին մասով սահմանված պահանջները և միևնույն ժամանակ նկատի ունենալով այն հանգամանքը, որ Նախագծով բացի պարտքը ներելու վերաբերյալ կարգավորումներից, ամրագրված են նաև այլ կարգավորումներ, որոնք վերաբերվում են կատարվող ներդրումների ծավալին և աշխատանքային պայմանագրեր կնքելուն՝ առաջարկում ենք Նախագծի վերնագիրը համապատասխանեցնել Նախագծով առաջարկվող իրավակարգավորումների բովանդակությանը:  3/ Նախագծի 1-ին կետով առաջարկվում է «Երևանյան կրկես» սահմանափակ պատասխանատվությամբ ընկերությանը (այսուհետ՝ Ընկերություն) ներել պայմանագրով ստանձնած ներդրումների չկատարման արդյունքում հաշվարկված 7.200.000 (յոթ միլիոն երկու հարյուր հազար) ՀՀ դրամ տույժերի գծով պարտավորությունները՝ պարտքը ներելու միջոցով։  Նախագծին կից ներկայացված հիմնավորման համաձայն՝ «Երևանյան կրկես» ՍՊԸ-ն 28.03.2019թ. կրկին գրությամբ դիմել է Պետական գույքի կառավարման կոմիտե՝ խնդրելով ներել աշխատանքային պայմանագրերի չկնքման արդյունքում ընկերության նկատմամբ հաշվարկված 7.2 մլն դրամի չափով տուգանքը: 05.03.2020 թվականին Պետականի գույքի կառավարման կոմիտեի նախագահի 58-Ա հրամանով ստեղծվել է աշխատանքային խումբ և որոշվել է շրջանառության մեջ դնել ՀՀ կառավարության համապատասխան որոշման նախագիծը, որի համաձայն կներվի «Երևանյան կրկես» ՍՊԸ-ի պայմանագրով ստանձնած ներդրումների չկատարման արդյունքում հաշվարկված 7.2 մլն ՀՀ դրամ տուգանքի գումարը:  Ներկայացված Նախագծի հիմնավորումից պարզ է դառնում, որ «Երևանյան կրկես» ՍՊԸ-ն 14.02.2006թ. կնքված թիվ 365-Օ պայմանագրի համաձայն պետք է կատարեր երկու պարտավորություն, այն է՝ 650 000 000 ՀՀ դրամի չափով ներդրումներ կատարարեր մինչև 31.12.2015թ. և ներդրումների ավարտից հետո, մեկ տարվա ընթացքում, առնվազն մեկ տարի ժամկետով` նվազագույն աշխատավարձով աշխատանքային պայմանագիր կնքեր 30 աշխատողների հետ։  Տվյալ պարագայում Նախագծին կից ներկայացված հիմնավորմամբ նշվում է, որ «Երևանյան կրկես» ՍՊԸ-ն 28.03.2019 թվականին գրությամբ դիմել է Պետական գույքի կառավարման կոմիտե՝ խնդրելով ներել աշխատանքային պայմանագրերի չկնքման արդյունքում ընկերության նկատմամբ հաշվարկված 7.2 մլն դրամի չափով տուգանքը, մինչդեռ Նախագծի 1-ին կետով առաջարկվում է Ընկերությանը ներել պայմանագրով ստանձնած ներդրումների չկատարման արդյունքում հաշվարկված 7.200.000 (յոթ միլիոն երկու հարյուր հազար) ՀՀ դրամ տույժերի գծով պարտավորությունները: Այս առումով, առաջարկում ենք համապատասխանեցնել Նախագծին կից ներկայացված հիմնավորման և Նախագծի 1-ին կետում ամրագրված կարգավորման բովանդակությունները:  4/ Նախագծի 2-րդ կետի 2.1-ին և 2.2-րդ ենթակետերն առաջարկում ենք տեքստից տարանջատել փակագծերով:  5/ Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները՝ առաջարկում ենք Նախագծի 2-րդ կետի 2.2-րդ ենթակետում «Նվազագույն ամսական աշխատավարձի մասին» բառերից հետո նշված «ՀՀ» բառերը հանել:  6/ Նախագծի 3-րդ կետում «ծախսեր» բառն առաջարկում ենք փոխարինել «ծախսերը» բառով: | 1.Ընդունվել է։  2.Ընդունվել է։  3.Քննարկվել է։  4.Ընդունվել է։  5. Ընդունվել է։  6. Ընդունվել է։ | 1. Նախագծում կատարվել է համապատասխան փոփոխություն։  2. Նախագծի վերնագիրը խմբագրվել է  3. Նախագծի 2.1. կետով սահմանվում է, որ Ընկերությունը ամբողջությամբ պետք է ավարտի շենքի շինարարական աշխատանքները 2021 թվականի դեկտեմբերի 31-իը, իսկ 2.2) կետով սահմանվում է, որ շինարարական աշխատանքների ավարտից հետո, մեկ տարվա ընթացքում Ընկերությունը պետք է կնքի աշխատանքային պայմանագրեր թվով 30 աշխատակիցների հետ։  4. Նախագծում կատարվել է համապատասխան փոփոխություն։  5. Նախագծում կատարվել է համապատասխան փոփոխություն։  6. Նախագծում կատարվել է համապատասխան փոփոխություն։ |
| ՀՀ արդարադա-տության նախարարություն  12.10.2020թ.  01//23017-2020 | Նախագծի հիմնավորմամբ նշվում է, որ «Երևանյան կրկես» ՍՊԸ-ն 28.03.2019 թվականին գրությամբ դիմել է Պետական գույքի կառավարման կոմիտե՝ խնդրելով ներել աշխատանքային պայմանագրերի չկնքման արդյունքում ընկերության նկատմամբ հաշվարկված 7.2 մլն դրամի չափով տուգանքը, մինչդեռ Նախագծի 1-ին կետով առաջարկվում է Ընկերությանը ներել պայմանագրով ստանձնած ներդրումների չկատարման արդյունքում հաշվարկված 7.200.000 (յոթ միլիոն երկու հարյուր հազար) ՀՀ դրամ տույժերի գծով պարտավորությունները: Այս առումով, անհրաժեշտ է համապատասխանեցնել Նախագծին կից ներկայացված հիմնավորման և Նախագծի 1-ին կետում ամրագրված կարգավորման բովանդակությունները:  Միաժամանակ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 5-րդ մասում ամրագրված պահանջները՝ անհրաժեշտ է Նախագծում «Թվական» բառը գրել ամբողջությամբ։ | Ընդունվել է։ | Նախագծում կատարվել է համապատասխան փոփոխություն։ |